Jimi Hendrix

**James Marshall „Jimi“ Hendrix** (* 27. Novemba 1942 z *Seattle*, Washington; † 18. September 1970 z London) isa US-amerikanischa Gitarrist und Sänga gwen.

Zweng seina experimentäin und inowativn Schbuiweis afda E-Gitarr guit da Jimi Hendrix ois oana da bedeidadsdn Gitarristn mid an nochhoitign Eifluss afd Entwicklung vo da Rockmuse. S *Rolling Stone Magazin* hodn zan bestn Gitarristn oia Zeitn kiat.

## Lem

### Kindheit und Jugnd

Da Jimi Hendrix is am 27. Novemba 1942 im General County Hospital z Seattle im US-Bundesstood Washington ois Bua vo *James Allen Hendrix* und *Lucille Jeter* untam biagalichn Nam *John Allen Hendrix* afd Wäid kumma gwen. Sei Voda isa Afroamerikana, sei Muada is *cherokee-irischer* Oschdammung gwen. Da Voda woa grod z Alabama ba da US-Army schdationiad, no seina Endlassung im Joa 1946 hoda an Nama vo seim Buam in *James Marshall Hendrix* ändan lossn. James Allen und Lucille Hendrix hom 1948 nomoi an Buam griagt, an *Leon*, homse dann owa 1950 schein lossn. Da Jimi is dano bam Vodan afgwoxn.

Mid fia Joa hoda ois easchds Inschdrumendl an Foznhowe gschenkd griagt. No hoda gean Rock ’n’ Roll kead, is af Konzeate voum *Elvis Presley* und *Little Richard* ganga. Mid 13 Joa hod eam da Voda a oasaitige Ukulele gschenkt, im Summa vo 1957 no a brauchde akustische Gidarr, af dera da Jimi mid seina easchdn Band *The Velvetones* a zeidl gschbuid hod. Owa no hoda boid a elekdrische Gidarr, de *Supro Ozark 1560S* griagt, mid dera hoda ba seina zwoatn Band *The Rocking Kings *afgschbuid.

Nodäma d Middlschui eafoigreich ogschlossn hod, isa afd *Garfield High School *ganga, de a owa 1959 zweng schlächda Non valossn hod miassn. Weia a Audo gschdoin hod, isa voa d Woi gschdäid woan, zwoa Joa eifohn oda ind Army eidren. Im Mai 1961 hod se da Jimi Hendrix fia 3 Joa vobflichd und is za Grundausbuidung za *101. US-Luftlandedivision* z *Fort Campbell *kumma gwen. Ba da Army isa no dreizea Monad voazeide ganga woan, weia se mera afs Gidarrschbuin wia af sein Deansd konzändriad hod.

### Ofang ois Musika

Scho ba da Army hoda an *Billy Cox* droffa, dea ba Woitätekeidsclubs z *Nashville* an Bass gschbuid hod. Gmoasam mim Cox hod da Jimi no de Band *The King Kasuals* grind. Nembei hoda ois Begleidmusika unta andan a fian *Little Richard, The Supremes, The Isley Brothers und Jackie Wilson *afgschbuid.

Im Jenna 1964 isa no Harlem z New York zong.

1965 isa ois Gitarrist mid de Isley Brothers af Tour duach d USA ganga. Im säim Joa isa ba da New Yorka Band *Curtis Knight and the Squires* eigschdieng. Duat hoda a an Vodrog griagt, is owa ned lang bliem.

De easchde Band wo da Hendrix säim Frontmo gwen is, san de 1965 grinde Gruppm *Jimmy James and the Blue Flames*. In da zwoatn Häifdn fom Joa 1965 und Ofang 1966 is de Band in oi Clubs z Greenwich Village afdren.

### The Jimi Hendrix Experience

Ois da Hendrix mid seine Musika am 3. August 1966 im *Cafe Wha?* im Kinstlaviatl Greenwich Village afdren is, hodn da emoige Animals-Bassist *Chas Chandler* gseng, dea schwa beeindruckd gwen is. Ea hod an Jimi an Vodrog obon, dasase z London a neie Band afbaun soit. Gmoasam mim Schlogzeiga *Mitch Mitchell* (vo *Georgie Fame’s Blue Flames*) und ois Bassist an *Noel Redding,* san de *Jimi Hendrix Experience* im Septemba 1966 z London grind woan. Da Chandler hod ois Manager und Broduzend fungiad. Uman finanzielln Tei hod se da *Michael Jeffery* kimmad, dea voahera da Manager voum Chandler gwen is.

Da easchde Afdrid is ois Voagruppm fian *Johnny Hallyday* im *Pariser Olympia* gwen. De easchdn Liadl, *Hey Joe* und *Stone Free*, san im Oktober/November 1966 afgnumma woan. De Single is no im Dezemba 1966 vaeffadlichd gwen und hod se afn fiatn Blodz in da Hitparad platziad. S easchde Oibum *Are You Experienced,* hod an zwoatn Blodz in de UK-Charts gmochd.

Am 18. Juni 1967 is da Hendrix mid seina Band bam Monterey Pop Festival afdren, wosn no bekannta gmochd hod. Ned zlezd aa, weia nom neindn Liadl *Wild Thing* sei Gidarr dabrennd hod. Dazua hoda sejm gsogt:

No da Vaeffadlichung vo *Axis: Bold as Love* is de Band im Feba 1968 afa lengare Touanee duach Amerika zong und san a im Fillmore Westz San Francisco afdren. Im säim Joa is *Electric Ladyland*, mid de Liadl *Voodoo Child (Slight Return)* und *All Along the Watchtower *afn Moakt kumma. Des Oibum hod an easchdn Blodz in de Billboard-Charts gmochd. Am 29. Juni 1969 z Denver, is da lezde Afdrid vo *Jimi Hendrix Experience* gwen.

Aa im Feba 1968 hod des domoige Groupie *Cynthia Plaster Caster* an Ooguss voum Jimi sein Zipfe gmochd. A Nobuidung davo gfind ma heid im Rock’n’popmuseum z Gronau (Westf.).

### Woodstock

Fias Woodstock-Fesdiwäi hod da Jimi im Summa `69 a neie Band zamgschdäid. Se hodse *Gypsy Sun & Rainbows* gnennd, mim Mitch Mitchell ois Schlogzeiga und sei oida Freind Billy Cox am Bass, da Larry Lee an da Ridmusgidarr und no zwe Perkussionistn. Weis Weda ned bassd hod, sans easchd am Moda in da fria afdren, ois s Fesdiwäi eigandle scho goa gwen is und vo de 500.000 Leid san aa grod no umara 25.000 do gwen.

Ba däm Afdrid hoda s easchde Moi sei umschdridane und wäidbekannde Intabretation vo da amerikanischn Nationalhüm The Star-Spangled Banner gschbuid.

### Band of Gypsys

No Woodstock is de Band no zwoa Moi afdren und hodse no afglest. Fiaran Afdrid im Fillmore Eastam Suiwesda `69 hoda mim Billy Cox am Bass und an *Buddy Miles* am Schlogzeig de Band *Band of Gypsys* zamgschdäid.

### Jimi Hendrix Experience II

De *Band of Gypsys* isa grod an Monad boanand gwen und im Meaz 1970 hod da Jimi de *Jimi Hendrix Experience* nei foamiad. Wida mim Billy Cox und mim Mitch Mitchell.

Im säim Joa is de Gruppm af era lezde US- und Eiropa Touanee ganga gwen. Da easchde Afdrid z Eiropa is bam *Isle of Wight Fesdiwäi* am 30. August 1970 gwen. Dano sans z Stockhoim, Kopnhong und z Berlin gwen und da lezde Afdrid is bam *Love-and-Peace-Fesdiwäi *am 6. Septemba 1970 af da schleswe-hoisteinischn Ostsääinsl *Fehman* gwen. Schbada homs duad an Gedenkschdoa hieglegt. Aa reglmassige Revival-Fesdiwäis wean duad gmochd.

Dano hod da Jimi bam Solo-Debüoibum voum Stephen Stills midgmochd. Wias Oibum im Novemba 1970 aussa kumma is, is da Jimi Hendrix scho hie gwen. Da Stills hod des Oibum am „James Marshall Hendrix“ gwidmed.

### Doud

In de lezdn Joo hodse an Jimi sei Drongkonsum masse gschdeigad kobt. Sei ganz Afdren hod bsundas ba de lezdn Konzerte glittn.

Am 17. Septemba 1970 hod da Hendrix zam mim  Eric Burdon und *War* im *Ronnie Scott’s Jazz Club* z London jamd. De Session hom oi Fans af Tonbandl afgnumma, des is heid a begeade Afnam, weia do s lezde Moi afgschbuid hod. Am nexdn Dog in da fria, homs an Jimi no doud im Londona *Samarkand Hotel* afgfundn. Zeaschd hodma af hoate Drong tibt, dano hodma fesdgschdäid dasa Oikohoi und Schloftableddn gnumma hod und an seim Dabrochan daschdiggt is.

An Jimi Hendrix homs z Seattle nem seina Mam und da Oma eigrom.

Weia aa mid 27 Joa gschdoam is, wiada gnau wia d Janis Joplin und da Jim Morrison u. a. zan Klub 27 dazugrechnad.

Bosdhum hoda im Joa 1992 an Grammy fia sei Lemswerk griagt und is in d *Rock and Roll Hall of Fame* afgnumma woan. Zwoa Joo dano hoda an Stern afn *Hollywood Walk of Fame *griagt.

## Diskografia

### Afnam wira no glebd hod

* Are You Experienced (mit *Jimi Hendrix Experience*, 1967)
*: 
* Axis: Bold as Love (mit *Jimi Hendrix Experience*, 1967)
*: 
* Smash Hits (mit *Jimi Hendrix Experience*, 1968)
*: 
* Electric Ladyland (mit *Jimi Hendrix Experience*, Doppel-LP, 1968)
*: 
* Band of Gypsys (mit der *Band of Gypsys*, 1970)
*:

### Bosdhum vaeffadlichde Afnam

Unmittelbar nach Hendrix’ Tod wurde das Material, an dem Hendrix im Electric-Ladyland-Studio gearbeitet hatte, von Kramer, Mitchell und Michael Jeffery veröffentlicht.
* The Cry of Love (1971)
* Rainbow Bridge – Original Motion Picture Soundtrack (1971)
* War Heroes (1972)
* Loose Ends (1974)
* Crash Landing (1975)
* Midnight Lightning (1975)
* Nine to the Universe (1980)
* Blues (1994)
* First Rays of the New Rising Sun (1997)
* South Saturn Delta (1997)
* The Jimi Hendrix Experience, 4-CD-Box-Set (2000), 4-CD(+1-DVD)-Box-Set (2005)
* Valleys of Neptune (2010)
* West Coast Seattle Boy: The Jimi Hendrix Anthology, 4-CD(+1-DVD)-Box-Set (2010)
* People, Hell & Angels (2013)

### Konzertafnam

* Jimi Plays Monterey (Rockumentary von D. A. Pennebaker, aufgenommen beim Monterey Pop Festival 1967; Veröffentlichung 1986 mit Denny Dents Porträt-Performance im Vorspann)
* Live at Winterland (Ausschnitte von sechs Konzerten im Winterland Ballroom in San Francisco vom Oktober 1968; Veröffentlichung 1987)
* Winterland (4-CD oder 8-LP-Box; sechs Konzerte an drei Tagen im Winterland Ballroom in San Francisco vom 10. bis 12. Oktober 1968; Veröffentlichung 2011)
* Live at Woodstock (Aufgenommen beim Woodstock-Festival 1969; Veröffentlichung 1999)
* Blue Wild Angel – Jimi Hendrix Live at the Isle of Wight (Aufgenommen beim Isle of Wight Festival 1970; Veröffentlichung 2002)

### Sunsdige Afnam

**Live-Afnam (Auswoi)**

* Woke Up This Morning and Found Myself Dead – Live at the Scene Club (1968)
* Hendrix in the West (1972)
* Experience (Royal Albert Hall 1969, Veröffentlichung 1972)
* Sound Track Recordings from the Film ‘Jimi Hendrix’ (1973)
* The Jimi Hendrix Concerts (1982)
* Stages (1991)
* The Ultimate Experience (1992)
* BBC Sessions (1998)
* Live at Fillmore East (1999)
* Live at Berkeley – Second Set (2003)
* Jammin’ with Jimi (2008)

**Weidare Schdudio- und Live-Afnam (autorisiert vo de Hendrix-Eam, (bam Label daggerrecords.com aussa kumma)**

* Live at the Oakland Coliseum (1998)
* Live at Clark University (1999)
* Morning Symphony Ideas (2000)
* Live in Ottawa (2001)
* The Baggy’s Rehearsal Sessions (2002)
* Paris 1967/San Francisco 1968 (2003)
* Hear My Music (2004)
* Live at the Isle of Fehmarn (2005)
* Burning Desire (2006)

### Gfuimde Konzertafnam (Auswoi)

* Experience – See My Music Talking (1968)
* Jimi Plays Berkeley (1970)
* Jimi Hendrix – At the Atlanta Pop Festival (1992)
* Jimi Hendrix – The Dick Cavett Show (2002)
* Blue Wild Angel – Jimi Hendrix at the Isle of Wight (2002)
* Jimi Hendrix – Live at Woodstock – Deluxe Edition (2005)
* Jimi Hendrix – Live at Monterey – The Definitive Edition (2007)

## Beleg



## Litaradua

* Redding, Noel und Appleby, Carol: *Are You Experienced? The Inside Story of the Jimi Hendrix Experience.* Picador, London 1990, ISBN 0-330-31923-X
* Mitchell, Mitch und Platt, John: *The Hendrix Experience.* Pyramid Books, London, 1990, ISBN 1-85510-047-9
* Trampert, Lothar: *Elektrisch! Jimi Hendrix, Der Musiker hinter dem Mythos*. Piper Verlag, München 1991, ISBN 3-492-18406-5
* Shapiro, Harry und Glebbeek, Caesar: *Jimi Hendrix – Electric Gypsy.* (Aus dem Englischen von Ingeborg Schober) vgs verlagsgesellschaft, Köln 1993, ISBN 3-8025-2243-5
* Brown, Tony: *Jimi Hendrix*. Paul Zsolnay Verlag, Wien 1994, ISBN 3-552-05096-5
* McDermott, John: *Hendrix Sessions 1963–1970.* Edition Olms, Zürich 1996, ISBN 3-283-00299-1
* Murray, Charles Shaar: *Purple Haze, Jimi Hendrix*. Hannibal Verlagsgruppe Koch, Wien 2002, ISBN 3-85445-060-5
* Black, Johnny: *Eyewitness Hendrix. The day-by-day life story.* Carlton Books, London 2004, ISBN 1-84442-776-5
* Mankowitz, Gered: *Jimi Hendrix. The Complete Masons Yard Photo Sessions.* Schwarzkopf & Schwarzkopf, Berlin 2004, ISBN 3-89602-615-1
* Cross, Charles R.: *Hinter den Spiegeln*. Hannibal, Höfen 2006
* Theweleit, Klaus / Höltschl, Rainer: *Jimi Hendrix. Eine Biographie*. Rowohlt, Berlin: 2008, ISBN 978-3-87134-614-9
* Corinne Ullrich *Jimi Hendrix* ISBN 3-423-31037-5
* Frank Schäfer *Being Jimi Hendrix. Ein Essay.* Verlag Andreas Reiffer, Meine, 2012, ISBN 978-3-934896-63-5
* Lars Thieleke: *Jimi Hendrix. Seine Instrumente, Spielweise und Studiotricks.* PPV Medien, Bergkirchen 2012, ISBN 978-3-941531-95-6

## Im Netz

* 

* 
* Offizielle Website
* Jimi Hendrix Foundation
*